Airi-Alina Allaste hinnangul on Facebooki suurim väärtus toimimine mikromeediana: see annab kiiresti teavet toimuvast (üritused, mida sõbrad korraldavad või külastavad), highlight'e meediast (mida sõbrad oluliseks peavad) ning võimaluse operatiivselt arvamust avaldada. Facebook laseb igaühel kaasa rääkida ja oma tegevusi või üritusi reklaamida. Info kättesaadavus ja ühiskonna läbipaistvus võib lihtsustada inimestevahelisi suhteid ja koostööd (näiteks couchsurfing, kus öömaja antakse võhivõõrastele, aga usaldus tuleb soovitustest netis).